Žaras pie Hronas apriņķis
Žaras pie Hronas apriņķis (slovāku: okres Žiar nad Hronom) ir Slovākijas Banska Bistricas apgabala administratīvā iedalījuma vienība. Robežojas ar Banska Bistricas apgabala Banska Bistricas, Zvolenas, Banska Štjavnicas un Žarnovicas apriņķiem, Trenčīnas apgabala Prjevidzas apriņķi, kā arī Žilinas apgabala Turčanske Teplices apriņķi. Apriņķa Kopernicas ciemā dzimis soļotājs Jozefs Pribilinecs (Jozef Pribilinec, 1960).